FI
8.8.2022
Euroopan unionin virallinen lehti
C 303/21
Valitus, jonka Air France SA on tehnyt 8.6.2022 unionin yleisen tuomioistuimen (laajennettu neljäs jaosto) asiassa T-338/17, Air France v.
Euroopan komissio, 30.3.2022 antamasta tuomiosta (Asia C-369/22 P) (2022/C 303/27) Oikeudenkäyntikieli: ranska Asianosaiset Valittaja: Air France SA (edustajat: asianajajat A. Wachsmann ja M. Blayney) Muu osapuoli: Euroopan komissio Vaatimukset Kantaja vaatii, että unionin tuomioistuin — ensisijaisesti — kumoaa valituksenalaisen tuomion kokonaan — tämän seurauksena kumoaa SEUT 101 artiklan ja ETA-sopimuksen 53 artiklan soveltamista koskevasta menettelystä (Asia AT.39258 – Lentorahti) 17.3.2017 annetun Euroopan komission päätöksen C(2017) 1742 final siltä osin kuin se koskee Air France SA:ta sekä sen päätösosan perustelut siltä osin kuin kyseisessä päätöksessä määrätään sakko Air France SA:lle, ja — toissijaisesti alentaa SEUT 101 artiklan ja ETA-sopimuksen 53 artiklan soveltamista koskevasta menettelystä (Asia AT.39258 – Lentorahti) 17.3.2017 annetun Euroopan komission päätöksen C(2017) 1742 final 3 b artiklassa Air France-KLM:n ja Air France SA:n yhteisvastuullisesti maksettavaksi määrätyn 182 920 000 euron sakon määrää asianmukaisena pitämäänsä määrään SEUT 261 artiklan nojalla — joka tapauksessa velvoittaa Euroopan komission korvaamaan kaikki oikeudenkäyntikulut, mukaan lukien Air France SA:lle unionin yleisessä tuomioistuimessa aiheutuneet oikeudenkäyntikulut.
Oikeudelliset perusteet ja pääasialliset perustelut Valitus käsittää yhden ensisijaisen kumoamisperusteen ja kaksi toissijaisesti esitettyä muuttamisperustetta.
Ensisijaisesti Air France SA väittää ensimmäisellä valitusperusteella, että unionin yleinen tuomioistuin ei arvioinut asianmukaisesti komission toimivaltaa soveltaa SEUT 101 artiklaa saapuviin lentoihin (inbound) eli lentoihin kolmannesta maasta Euroopan talousalueelle.
Air France SA väittää, että kvalifioituja vaikutuksia koskeva analyysi sisältää oikeudellisia virheitä ja että unionin yleinen tuomioistuin laiminlöi perusteluvelvollisuutensa.
Toissijaisesti Air France SA väittää toisella valitusperusteella, että unionin yleinen tuomioistuin laiminlöi perus­ teluvelvollisuutensa ja loukkasi yhdenvertaisen kohtelun periaatetta sääntelyjärjestelmien huomioon ottamisen osalta.
Kolmannella ja viimeisellä valitusperusteellaan Air France SA väittää unionin yleisen tuomioistuin tehneen oikeudellisia virheitä kääntämällä todistustaakan katsoessaan Air Francen osallistuneen rikkomiseen keskeytyksettä 7.12.1999– 14.2.2006.
Valitus, jonka Air France-KLM on tehnyt 8.6.2022 unionin yleisen tuomioistuimen (laajennettu neljäs jaosto) asiassa T-337/17, Air France-KLM v.
Euroopan komissio, 30.3.2022 antamasta tuomiosta (Asia C-370/22 P) (2022/C 303/28) Oikeudenkäyntikieli: ranska Asianosaiset Valittaja: Air France-KLM (edustajat: asianajajat A. Wachsmann ja M. Blayney) Muu osapuoli: Euroopan komissio